Халықаралық іздеудегі 3 тұлға сотталды
"Халықаралық іздеудегі 3 тұлға сотталды" | "https://abai.kz/post/187497"
TITLE: Халықаралық іздеудегі 3 тұлға сотталды
URL: https://abai.kz/post/187497
META: "Халықаралық іздеудегі 3 тұлға сотталды" | "https://abai.kz/post/187497"
DATE: 06.09.2024
AUTHOR(s): Abai.kz
TOTAL WORDS: 107
TEXT: Прокуратура органдарының бағыттарының бірі халықаралық-құқықтық ынтымақтастық саласы болып табылады. 2023 жылдың қаңтар айынан бастап бүгінгі күнге дейін елордада қылмыстық құқықбұзушылық жасаған 8 қылмыскер экстрадицияланды. Қазіргі таңда экстрадицияланғандардың үшеуі сотталды. «Telegram» қосымшасын пайдалану арқылы «мефедрон» психотроптық затын ірі көлемде заңсыз сатқаны үшін іздеудегі қылмыскер 10 жылға бас бостандығынан айырылды. Ол 2 жыл бойы іздеуде болған. Екінші айыпталушы қаржылық пирамида құрып, оған азаматтардан заңсыз үлестік жарналар алғаны үшін 6 жылға бас бостандығынан айырылды. Келтірілген шығын 85 млн теңгеден астам. Үшінші қылмыскер аса ірі мөлшерде бөтен мүлiктi талан-таражға салғаны үшін 7 жылға сотталды. Елорда прокуратурасы халықаралық-құқықтық ынтымақтастық саласында құқық қорғау және мемлекеттік органдарды тұрақты негізде үйлестіреді. Астана қаласының прокуратурасы Abai.kz
